המבקרים חזרו לסינמה סיטי אחרי השריפה: "סומכים על כוחות ההצלה" - וואלה! חדשות
המבקרים חזרו לסינמה סיטי אחרי השריפה: "סומכים על כוחות ההצלה"
יממה לאחר הדליקה, חזר מתחם הקולנוע בגלילות לפעילות סדירה. "אנחנו סומכים על כוחות ההצלה", אמר אב מראשון לציון. אם מתל אביב הוסיפה: "בדקנו אם בטוח לבוא, לא סיפרנו להם על השריפה"
אור רביד יום רביעי, 12 באפריל 2017, 22:30
השריפה שפרצה אתמול (שלישי) במתחם הסינמה סיטי בגלילות לא הרתיעה את מאות המבקרים שהגיעו היום למתחם הבילויים והקולנוע, בעיקר משפחות עם ילדים צעירים, שגדשו את המקום החל משעות הבוקר.
אסף מתל אביב, הגיע למתחם עם שני ילדיו, אך בדק לפני כן שאין נזקים נלווים לשריפה. "לא אשקר לך שלא בדקתי באתרי החדשות מהם נזקי הדליקה והאם הקניון נפתח לבלויים", סיפר לוואלה! NEWS, "אני רואה שכמוני אלפי ההורים ראו שבטוח להגיע והגיע לבלות עם הילדים".
מסתמן: אתר ההנצחה לשר רחבעם זאבי יוקם באזור ירושלים
"אין נחמה": תמנע נסעה לבקר את חברתה - ונהרגה בתאונה
ברקע המתיחות: פוטין נפגש עם שר החוץ האמריקני במוסקבה
מבלים במתחם הסינמה סיטי (צילום:אור רביד, באמצעות סמארטפון של וואווי HUAWEI)
מבקרים בסינמה סיטי יום לאחר השריפה במתחם בגלילות, 12 באפריל 2017 (צילום: אור רביד באמצעות סמארטפון של וואווי, אור רביד)
אתמול בשעות הצהריים פרצה דליקה במכולה חיצונית הסמוכה למסעדת טל בייגלס כובתה תוך זמן קצר. לאחר שהתקבלו האישורים המתאימים ממשטרת ישראל וכיבוי אש, מתחם הסינמה סיטי בגלילות חזר לפעילות מלאה החל מהשעה 19:30 והתמלא תוך זמן קצר במבקרים.
גם רון ניסים מראשון לציון, שהגיע עם שלוש בנותיו, לא נרתע מהשריפה: "אני סומך על כוחות ההצלה והכיבוי שלנו, שגם אם חס וחלילה מקרה דומה יתרחש, הם ידעו במהרה לקחת את העניינים לידיים ולהשתלט עליו". הוא הוסיף: "בינתיים אנחנו רק רוצים לבלות עם הילדים, שבוע איתם בבית זו משימה לא פשוטה. אנחנו חייבים את הקניונים לשינוי אווירה ולשיפור המצב רוח".
רינת מתל אביב שהגיעה לבילוי עם שלושת ילדיה מודה שבדקה את השטח לפני שהחליטה לקחת את הילדים אל המתחם שרק אתמול עלה בלהבות: "כן, בדקנו הקניון לפני שיצאנו לדרך, רצינו לראות שבטוח להגיע". בתשובה לשאלה אם עצרה להסביר לילדיה היכן התרחשה השריפה, ענתה רינת: "לא. העדפנו שלא לעצור בכניסה לבית הקפה, כדי לא להכניס לחצים ורעיונות לא טובים לראש של הילדים. באנו לבלות ביחד".
השריפה בסינמה סיטי (צילום: ניב אהרונסון)
השריפה בסינמה סיטי, אתמול.